15/02/2022 | Administración LocalMunicipal
Bergondo
Secretaría
Lista definitiva de aspirantes admitidos/excluídos no proceso de selección dunha praza de oficial administrativo da escala de Administración xeral, subescala administrativa OEP 2021

Lista definitiva de aspirantes admitidos/excluidos no proceso de selección dunha praza de oficial administrativo da escala de Administración xeral, subescala administrativa OEP 2021. Expediente 2021/X999/000053. Nomeamento do Tribunal. Fixación data 1.º exercicio da oposición Con data 11 de febreiro de 2022, esta alcaldía accidental ditou o Decreto núm.175/2022, polo que se resolve: “Por Resolución desta alcaldía-presidencia, núm.1331/2021, do 12 de novembro, corrixida pola Resolución núm. n.º 1367/2021, do 17 de novembro, aprobáronse as bases específicas reguladoras para a provisión en propiedade con funcionario de carreira dunha praza de oficial administrativo, da escala de administración xeral, subescala administrativa, polo sistema de oposición, incluída na oferta de emprego público do 2021 e a convocatoria das correspondentes probas selectivas. As devanditas bases publicáronse no BOP núm.219 do 17.11.2021 e a súa corrección BOP núm.223, do 23.11.2021. No “Diario Oficial de Galicia” n.º 230, do 30.11.2021, publicouse un extrato da citada convocatoria. No “Boletín Oficial do Estado” n.º 292, do 07.12.2021, publicouse a convocatoria comezando o prazo de presentación de instancias, de 20 días naturais; rematado o prazo de presentación de instancias, e consonte co establecido na base 3.ª.2 das bases xerais reguladoras dos procesos de selección das prazas incluidas nas ofertas de emprego público 2020 e 2021 (BOP núm.43, do 05.03.2021), esta alcaldía ditou a Resolución n.º 77/2022, do 24 de xaneiro, publicada no BOP n.º 18 do 27.01.2022, pola que se aprobaba a lista provisional de admitidos e excluídos, sinalando un prazo de 10 días para os efectos de enmenda da solicitude. Rematado o prazo sinalado na base 4.ª.1 das bases xerais citadas, e consonte co previsto no apartado 2 da mesma, no exercicio das facultades atribuídas a esta Alcaldía polo art.21.1 da Lei 7/1985, do 2 de abril, reguladora de bases de réxime local, RESOLVO: Primeiro. –Aprobar a lista definitiva de aspirantes admitidos/as e excluídos/as ao proceso de selección dunha praza de oficial administrativo, escala administración xeral, subescala administrativa, incluida na OEP 2021, expresando as causas que motivan a non admisión, que figuran de seguido: A inclusión dos aspirantes na lista de admitidos non supón, en ningún caso, o recoñecemento por parte da Administración Municipal de que aqueles reúnan os requisitos esixibles para ser nomeados funcionarios, requisitos que deberán acreditarse segundo o establecido nas normas concretas da respectiva convocatoria. Segundo. –De conformidade coa Base 5.ª das bases xerais (BOP núm. núm.43 do 05.03.2021) designar ao seguinte Tribunal cualificador das probas: Presidenta: Titular: Dna. Laura Gutierrez Ortíz (funcionaria de carreira con habilitación de carácter nacional do Concello de Bergondo); suplente D. Carlos A. Vega García (funcionario de carreira con habilitación de carácter nacional de Santa Comba). Secretaria: Titular: Dna. Ana María Cacharrón Castelos (funcionaria de carreira con habilitación de carácter nacional do Concello de Bergondo); suplente D. Alfonso de Prado Fernández-Canteli (funcionario de carreira con habilitación de carácter nacional do Concello de Narón) Vogais: 1.º vogal: D. Federico Suárez Cancelo (funcionario de carreira con habilitación de carácter nacional do Concello de Oroso); suplente: Dna. Pilar María Pastor Novo (funcionaria de carreira con habilitación de carácter nacional do Concello de Culleredo). 2.º vogal: D. Raúl Martínez Martínez (funcionario de carreira con habilitación de carácter nacional do Concello de Cerceda); suplente: Xeila Popa Danailov De Azevedo (funcionaria de carreira con habilitación de carácter nacional do Concello de Arzúa). 3.º vogal: D.ªVeronica Mariela Arhire Sewani (funcionaria de carreira con habilitación de carácter nacional do Concello de Abegondo); suplente: Paul Bogdan Amador El Bahja (funcionario de carreira de administración especial do Concello de Bergondo) Terceiro. –Convocar aos membros do Tribunal, ás 9:30 horas, do xoves 24 de febreiro de 2021, en sesión telemática, para os efectos da constitución do Tribunal. Cuarto. –Convocar, en chamanento único, aos/ás aspirantes á celebración da primeira proba da oposición, o martes 8 de marzo de 2022, ás 9:30 horas, no Pavillón Polideportivo de Guísamo, sito na Urbanización Girasoles, Guísamo, Bergondo, coordenadas: 43.296872, -8.268691. Os aspirantes deberán presentarse co documento nacional de identidade para os efectos da súa identificación. Quinto. –Determinar as seguintes medidas preventivas de obrigado cumprimento na data de celebración do primeiro exercicio para todos/as os/as aspirantes convocados/as:  Deberán acudir ao chamamento, na explanada exterior do Pavillón polideportivo de Guísamo (Bergondo), sen acompañantes, salvo casos de forza maior e necesidade acreditada, debendo gardar entre eles a distancia de seguridade de 1,5 metros ata o momento de chamamento para entrar no recinto de exame.  Deberán vir provistos obrigatoriamente de mascarilla quirúrxica ou equivalente (FFP2 homologada). No control de acceso, os membros do Tribunal quedan habilitados para solicitar a substitución dunha mascarilla non quirúrxica, facilitando unha municipal á/ao opositora/or. A negativa de uso obrigatorio de mascarilla ou de substitución da mesma pola mascarilla quirúrxica facilitada, significará a imposibilidade de acceder ao recinto de exame, resultando directamente como Non presentada/o.  Deberán vir provistos do seu propio bolígrafo azul ou negro e demáis material de escritura que consideren necesario.  Deberán facer uso obrigatorio do xel hidroalcohólico posto a disposición á entrada e á saída do exame.  Durante o desenvolvemento do exercicio realizanse tarefas de ventilación durante un mínimo de 30 minutos ao inicio da xornada, así como de forma frecuente durante ésta.  Trala finalización do exame, abandonarán o recinto do exame segundo se lles vaia indicando a saída, debendo abandonar a instalación e evitando, en todo momento, aglomeracións de persoas que non respecten as distancias de seguridade interpersoal.  O Tribunal reservarase a adopción de medidas complementarias de control no acceso, que se considere procedente segundo as instrucións sanitarias do momento. Sexto. –A presente resolución, que pon fin á vía administrativa, é susceptible de interposición de recurso potestativo de reposición perante a alcaldía-presidencia, no prazo dun mes a contar desde a publicación desta resolución, de acordo co establecido na Lei 39/2015, do 1 de outubro, do procedemento administrativo común das administracións públicas; ou directamente de recurso contencioso-administrativo no prazo de dous meses ante o xulgado do contencioso-administrativo da Coruña, de acordo coa Lei 29/1998, reguladora da xurisdición contencioso-administrativa. Todo iso sen prexuízo da realización de cantas accións estimen oportunas na defensa dos seus intereses lexítimos. Bergondo, 11 de febreiro de 2022. A alcaldesa accidental Patricia María Vázquez Figueroa